ร้าน Scoozi Pizza สาขา The Bright พระราม 2 อยู่ชั้น G ของห้าง ช่วงโถงกลางห้าง ที่จอดรถอยู่อาคารด้านหลังโครงการ ที่จอดมีพอสมควรครับ ช่วงเที่ยงวันธรรมดารถน้อยจอดกันไม่เกินชั้น 3 ครับ

สาขานี้ร้านไม่ใหญ่มาก ร้านตกแต่งดูดี พื้นที่เป็นแนวยาวดูเหมือนจะบีบๆแคบๆ แต่เวลานั่งก็พอได้ มีที่นั่งด้านนอกบริเวณด้านหน้าและด้านข้างร้าน รวมๆแล้วมีที่นั่งประมาณ 70 ที่ ช่วงนี้อากาศร้อนลูกค้านั่งด้านในห้องแอร์กันหมด พนักงานบริการดีครับ อาหารรอไม่นาน อาหารทะยอยออก พิซซ่ารอนานสุด แนะนำให้สั่งก่อนเลยครับ ^^

ร้านคุมคุณภาพดี ตอนสั่งอาหาร มีบางเมนูไม่ได้ตามมาตราฐานทางร้านก็มาขอยกเลิกรายการเพราะอาหารไม่ได้ตามคุณภาพของร้าน

เมนูที่ทานมี Rucola Salad 220 บาท , Pizza 1/2 Prosciutto di Parma 225 บาท กับ 1/2 Chef’s Special 215 บาท , Patata Traffle Oil Soup + Spaghetti Olio Antipasto ฟรีจากโปรโทชั่น** , Pork Loin Lasagna 220 บาท , Spaghetti All’ Amatriciana 220 บาท และ Pepsi เหยือกละ 99 บาท ราคานี้ยังไม่รวม Service Charge 10% และ VAT 7% นะครับ
… Rucola Salad : ผักสดดี มะเขือเทศกรอบหวานอร่อยดีครับ น้ำสลัดก็รสชาติดีครับ
… Pizza Prosciutto di Parma + Chef’s Special : สั่งแบ่งมา 2 หน้า แป้งบางแต่ไม่ถึงกับกรอบ ลองทาน 2 หน้าชอบหน้าปาร์ม่าแฮมมากกว่า แต่ก็อร่อยทั้ง 2 หน้าครับ
... Patata Traffle Oil Soup : ซุปมันฝรั่ง โรยหน้าด้วยเบคอนและน้ำมันเห็ดทรัฟเฟิล ได้ชิมนิดหน่อยรสชาติใช้ได้ครับ
... Spaghetti Olio Antipasto : เสริฟมาแบบแห้งๆหน่อย ในจานจะมี แฮม ไส้กรอกและสาลามี่ รสชาติใช้ได้ครับ
… Spaghetti All’ Amatriciana : จานนี้เป็นซอสมะเขือเทศ หน้าตาจะแฉะๆกว่าจานที่แล้ว รสชาติอมเปรี้ยวเล็กน้อย ใช้ได้ครับ
… Pork Loin Lasagna : ลาซาญ่าหมู เสริฟมาในจาน กลิ่นหอมๆ สัมผัสนัวลิ้นดี รสไม่จัดจ้าน ออกแนวกลมกล่อม รสชาติใช้ได้ครับ

โดยรวม บรรยากาศสงบๆ อาหารรสชาติใช้ได้ ชอบที่สุดในมื้อนี้คือพิซซ่า ราคาค่อนไปทางสูง

ปล. ** ช่วงนี้มีโปรโมชั่นกับบัตรเครดิตกรุงเทพ สั่งพิซซ่า 1 ถาด ฟรีสปาเก็ตตี้และซุป และ เมนูอาหารอื่นๆลด 10% ถึง 31 ก.ค. 59 ครับ